**14-nji umumy sapak**

**Tema:** **Liftleriň tehniki ýerden geçirilişi.**

1. **Tehniki hyzmatlar.**
2. **Düýpli abatlamak işleri**
3. **Liftleriň adatdan daşary abatlanyşy.**

Tehniki hyzmatyň we abatlaýyş – profilaktiki (öňüni almak) işleriniň ýerine ýetiriliş möhletleri we mazmuny.

Liftleriň çylşyrymlylygyna, işe girizilenden döwründen soňky işlän sagatlaryna ýükleniş derejesini, ygtybarlylygyny we liftiň eýesiniň islegine görä ýokary derejeli tehniki taýýarlygyny üpjün edip biljek tehniki çäreleriň dürli görnüşlerini ulanmak bolýar. Liftleri ýöriteleşdirilen ulanyş guramasy bilen bilelikde dürli gymmatlykly tehniki çäreleriň dürli görnüşlerini işläp düzýär we liftiň eýeçiliginde durýan guramasyna işläp düzüp we teklip edip bilýär. Bu işlenip düzülýän çäreler üç görnüşe bölünýär:

1. Wagtal – wagtal gözden geçirmek.
2. Tehniki hyzmat etmek.
3. Abatlamak.

Bu düzgünnama işi ýerine ýetirip biljek hünärmenleri, şeýle hem lifti howpsyz ulanmagy üpjün etmegiň jogapkärçilikli derejesini kesgitleýär. Bularyň arasynda elektromehaniga wajyp orun degişlidir. Ol ýokary derejeli hünärmen bolmalydyr. Onuň derejesi özbaşdak işlemäge hukuk berýän attestasiýa geçirilen resminama bilen tassyklanmalydyr. Elektromehanigiň lift üçin jogapkärçiligi onuň hyzmat edýän liftiniň pasportynda ýazylgy bolmaly. Şeýlelik bilen liftleriň howpsyz tehniki ýagdaýdadygy we onuň şahsy jogapkärçiligine berkidilýär. Elektromehanik liftlerde geçirilýän tehniki çäreleriň bellige alnyş žurnalyny ýöretmelidir. Elektromehanigiň edýän işiniň göwrümi lifti ulanmak üçin çykarýan zawodyň düzgünnamasynyň esasynda düzülen iş düzgünnamasy boýunça kesgitlenilýär. Düzgünnamada liftleriň tehniki hyzmatyna uly üns berilýär, ýagny gözden geçirmekligiň möhletleri, göwrümi, bir ýylyň dowamynda düwünleri sazlamak we ýaglamak kesgitlenilýär. Düzgünnamada geçirilýän işleriň göwrüminiň liftleriň tehniki ýagdaýyny kadada saklanylýandygy nobatdaky ýada adatdan daşary abatlamagyň zerurlygynyň ýoklygy barada netije çykaryp bolmalydyr.

**Düýpli abatlamak işlerini** geçirmekligiň zerurlygyny, olaryň göwrümini we bahasyny liftiň eýesi şeýle hem liftleriň işläp biljegini döredýän we howpsyz ýagdaýdadygyny üpjün edýän ýöriteleşdirilen jogapkär gurama tarapyndan çözülýär. Öňler abatlamagyň öňüni alyş meýilleşdiriş ulgamy hemme maşynlar, şeýle hem liftler üçin ulanylýardy. Bu ulgam üç derejeli tehniki hyzmaty we düýpli abatlamagy öz içine alýardy. Tehniki hyzmat üç görnüşli işlerden durup göwrümi amala aşyrmagyň möhletini hem – de hyzmat etmeli düwünleri bilen tapawutlanýardy.

1. TH – 1. Her 15-günden geçirilýär.
2. TH – 2. Her aýda bir gezek, şeýle hem TH – 1-daky işler onuň düzümine girýär.
3. TH – 3. Her 6 aýdan bir gezek geçirilýär, şeýle hem TH – 2 işler onuň düzümine girýär.

Düýpli abatlaýyşyň çylşyrymly göwrümi üç görnüşe bölünýär: kiçi, orta we uly abatlaýyş işleri. Abatlamak işleri her ýyl degişli möhletlerde geçirilýärdi.

Häzirki ulanylýan düzgünnamada: gije – gündiziň dowamyndaky ýerine, ýetirmeli işler, 10-günden ýerine ýetirmeli işler, 1-aýdan ýerine ýetirmeli işler göz öňünde tutulýar.

1. nji nobatdaky abatlaýyş – her aýda geçirilýär.
2. nji nobatdaky abatlaýyş – her kwartalda geçirilýär.
3. nji nobatdaky abatlaýyş – her ýarym ýylda geçirilýär.

Her günki ýerine ýetirmeli işler – iki taraplaýyn aragatnaşygyň abatlygyny barlamak, daşky görnüşini, kabinaň ýagtylygyny, knopkalaryň işleýşini, gapylaryň ygtybarly ýapylýandygyny, mehanizmleriň abatlygyny, sesiň hem ýanyk ysyň bolmazlygyny, hereketlendirijide we reduktorda ýagyň mukdaryny, howa çalşygyny, liftleriň içinde ýörite ýazgylaryň bolmaklygyny, gapylaryň el bilen açyp bolmaýandygyny, kabinalaryň binalaryň gatlarynda takyk durýandygyny, liftleri ulanmaklygyň düzgünnamasynyň bardygyny barlamaly.

**Kwartallaýyn nobatdaky abatlaýyş:**

1. Togtadyjy gurluşy. Kolodkalaryň galyňlygyny, ryçaklary, sazlaýjy wintleri, puržinli berkidilen detallary, kolodkalaryň galyňlygy 2 mm galandan soň çalyşmaly.
2. Elektrohereketlendirijini. Berkidilişini, muftalary, simlaryň berkidilişini.
3. Çarhlar we bloklar. Bloklaryň işçi üstleri çat açan bolmaly däl, iýilme uly bolmaly däl.
4. Dolandyryş paneli. Elektron apparatlaryň üstüni tozandan arassalamaly, kontaktlary barlamaly, goraýjylary barlamaly we sazlamaly.
5. Habar beriji blok signalizasiýa. Reläň işleýşini, simlaryň berkidilişini, zazemleniýa barlamaly.
6. Transformator. Klemmalar we zazemleniýa barlamaly.
7. Şahtaň gapylary. Gapyny açýan – ýapýan mehanizmler, roliklaryň arasyndaky boşluk, elektrik kontaktlary barlanylýar, roliklar bilen ugrukdyryjynyň arasyndaky boşluk barlamaly.
8. Kabina. Berkidilişini, ýagdaýyny, kabinanyň içiniň ýagtylygyny, howa çalşygyny, knopkalaryny, gapylary herekete getiriji mehanizmleri barlamaly.
9. Reduktoryň ýagyny, hilini, çekileriň dartylyş derejesini, boltlaryň berkidilişini.
10. Kabinada we garşylyklaýyn agramda oturdylan başmaklar. Uly derejede iýilme bolanda ony bejermek.
11. Tanaplar. Berkidilişini, simlaryň abatlygyny.
12. Goşmaça enjamlar. Daşky gurlyşyny, goraýjy kontaktlary, uzelleriň we detallaryň ýaglanyş kadasyny, kabinaň arassaçylygyny barlamaly.

**Liftleriň adatdan daşary abatlanyşy** – göz öňünde tutulmadyk ret etmekligi gije ýada baýramçylyk günleri elektromehanigiň ýok wagtynda, ýörite adatdan daşary lift hyzmatlary döredilendir. Olaryň borçlary: liftleriň ret edeni baradaky maglumaty hasaba almak, ýokary derejeli elektromehanigiň gerek bolan ätiýaçlyk şaýlaryny, kömekçi enjamlaryny, goragçy enjamlary bilen bile liftleriň abatlanylýan ýerine getirmeli. Liftleriň durmak sebäbini aradan aýyrmak, ýolagçylara gerek bolan kömegi bermek, ýerine ýetirilen işleri hasaba almak hemde netije çykarmalydyr. Her liftde şol gullugyň telefon ýazgysy bolmaly.